กลยุทธ์ซื้อทองคำกำไร
ในการลงทุนที่จะได้ผลกำไร นักลงทุนเองก็จะต้องรู้รายละเอียดในหลายๆ เรื่อง
23 ก.ค. 2555

โดย...นายแพทย์กฤชรัตน์ หิรัญยศิริ
ในการลงทุนที่จะได้ผลกำไร นักลงทุนเองก็จะต้องรู้รายละเอียดในหลายๆ เรื่อง อันได้แก่ การวิเคราะห์ทางเทคนิคของราคาทองคำว่าเป็นอย่างไร มีลักษณะของโมเมนตัมในละ Timeframe อย่างไร มีแพตเทิร์นของกราฟเป็นอย่างไร รวมทั้งมีลักษณะของการเคลื่อนตัวตามสภาพของตลาดอย่างไรบ้าง ยกตัวอย่างเช่นการเคลื่อนตัวของราคาทองคำตามข่าววิกฤตหนี้สาธารณะของยูโรโซน หรือในขณะนี้ก็ผสมผสานไปกับตัวเลขของฝั่งสหรัฐอเมริกาที่ออกมาผสมกันระหว่างดีกับไม่ดี อันจะเป็นสาเหตุผลักดันให้ราคาทองคำเคลื่อนขึ้นและลงสลับกันไป นักลงทุนจะต้องดูปัจจัยทางด้านเทคนิคที่เกี่ยวกับแนวรับและแนวต้านที่สำคัญ วันนี้จะขอกล่าวถึงกลยุทธ์ในการเข้าซื้อเพื่อให้ได้กำไรสูงสุด
กลยุทธ์ที่ 1 Trailing OneBar Entry and Stop
หลักการนี้ก็คือการเข้าซื้อพร้อมๆ กับการวาง Stop Loss Order โดยก่อนที่จะเข้าซื้อเขาบอกว่า นักลงทุนจะต้องตรวจหรือหาสภาพที่ตลาดกำลังจะเกิดการกลับทิศทาง (นั่นคือต้องหา Reversal Pattern) แล้วก็สำรวจแพตเทิร์นที่เกิดในแต่ละ Timeframe ว่ามีความสอดคล้องกับกลยุทธ์ที่เราเข้าทำหรือไม่อย่างไร โดยตรวจ Timeframe ที่ไกลออกไปเพื่อเป็นการยืนยันสถานะ ดังนั้นกลยุทธ์ก็จะเป็นการวางคำสั่งซื้อหรือขายที่บริเวณจุดต่ำสุดเดิม หรือบริเวณเหนือหรือใต้กว่าจุดต่ำสุดเดิม 1 ขั้น และพร้อมกันนั้นก็วาง Stop Loss Order ให้ไกลกว่าจุดนั้นออกไปประมาณ 3 ขั้น เพื่อเป็นการป้องกันความเสี่ยง โดยที่อย่าลืมว่า Stop Loss Order จะต้องเป็นการวางกลับทิศทางหรือคำสั่งที่เข้าซื้อหรือขาย นอกจากนั้นนักลงทุนจะต้องดูวิเคราะห์ในเรื่องของ Candle Stick Bar Chart ให้ได้ เพื่อให้ทราบว่าเริ่มเกิดสภาพการกลับตัวแล้วหรือยัง เรียกว่าเป็นการตรวจสอบสภาพทางเทคนิคหลายๆ รอบ เพื่อยืนยันกลยุทธ์หลายๆ Timeframe สำหรับในสัปดาห์หน้าก็จะมาอธิบายถึงการเข้าซื้อในกลยุทธ์ที่สองถัดไป
วิเคราะห์ราคาทองคำทางเทคนิค
ราคาทองคำยังเคลื่อนไหวในทิศทาง Sideway และดูจะเคลื่อนตัวในกรอบที่แคบลงมา ในกรอบ 1,5701,600 เหรียญสหรัฐ ยังค่อนข้างจะเป็นการแกว่งตัวแบบไร้ทิศทาง และยังแกว่งตัวในลักษณะนี้ในสัปดาห์หน้าเช่นเดิม เนื่องจากในสัปดาห์หน้าเป็นช่วงสิ้นเดือน ซึ่งเป็นสัปดาห์ที่นักลงทุนใน Gold Futures ในต่างประเทศจะต้องมีการปรับพอร์ตการลงทุน MTS Gold จึงวิเคราะห์ว่าราคาทองคำจะเคลื่อนตัวเป็น Sideway Down ในสัปดาห์หน้า แต่อย่างไรก็ตาม กลยุทธ์ในการทำกำไรก็แนะนำในกลยุทธ์ที่ซื้อขายในกรอบดังกล่าว คือ ระดับ 1,570 เหรียญสหรัฐ เป็นแนวรับสำคัญ และระดับ 1,560 เหรียญสหรัฐ เป็นแนวรับที่สอง ส่วนแนวต้านด้านบนจะอยู่ที่ระดับ 1,590 เหรียญสหรัฐ และ 1,600 เหรียญสหรัฐ ตามลำดับ สิ่งที่ยังเป็นตัวกวนใจนักลงทุนไทยก็คือ ค่าเงินบาทที่มีการอ่อนตัวหรือแข็งค่าในทิศทางกลับกันกับราคาทองคำอยู่เสมอ นักลงทุนจึงจะต้องเข้าใจในกรอบตามไปด้วย เนื่องจากว่าก็จะเห็นการปรับขึ้นหรือลงของราคาทองคำในรูปของบาทต่อบาททองคำไม่มากนัก หรือไม่ผันผวนเท่ากับการขึ้นหรือลงในหน่วยของ US Dollar ต่อออนซ์ ซึ่งมีความผันผวนสูงมาก จึงทำกำไรได้ยากในช่วงนี้ นักลงทุนบางท่านก็อาจหงุดหงิดใจในสภาพโดยรวม